Symbol rádu
**Rád deviatich uhlov** (z angl. *Order of Nine Angles*) „predstavuje nebezpečnú a extrémnu formu satanizmu." Po prvýkrát upútal pozornosť verejnosti počas 80. a 90. rokov minulého storočia po tom, čo bol zmienený v knihách opisujúcich fašistický satanizmus. V súčasnosti je rád organizovaný vo forme tajných zoskupení (ktoré nazýva tradičné nexióny) a tzv. temných kmeňov.

  

  

PRIDAJTE SA K SLOVENSKÉMU NEXIONU RÁDU DEVIATICH UHLOV!

História
--------

Goodrick-Clark vo svojej knihe *Čierne slnko* tvrdí, že Rád deviatich uhlov bol sformovaný v 60. rokoch 20. storočia spojením troch neopohanských chrámov Camlad, The Noctulians a Temple of the Sun. Po emigrácii pôvodného vodcu do Austrálie mal David Myatt prevzať vedenie rádu a napísať dnes verejne prístupné spisy organizácie, ktorá pôvodne pôsobila vo vidieckych krajoch Shropshire a Herefordshire. Podľa Goodrick-Clarka: *„Myatt vytvoril svet bosoriek, zločineckých vidieckych čarodejníkov, orgií a krvavých obetí v osamotených chalupách a údoliach oblasti, kde žil od 80. rokov."*

Podľa tvrdení rádu majú teraz členov a skupiny v Spojených štátoch amerických, Európe, Austrálii, Novom Zélande, Kanade a Rusku.

Autorstvo
---------

Nick Ryan tvrdí, že autor zverejnených článkov rádu Anton Long je pseudonym Davida Myatta, ktorý bol kedysi zapletený v britskom neonacistickom hnutí. Toto tvrdenie opakuje taktiež Senholt a Nicholas Goodrick-Clarke, podľa ktorého David Myatt, ktorý býval osobným strážcom britského nacistu Colina Jordana, kodifikoval *„učenia do plne rozvinutého systému zasvätenia a výcviku pre adeptov."*

Podľa Senholta, *„úloha Davida Myatta je rozhodujúca pre vznik a existenciu Rádu deviatich uhlov"* a *„Myattova dlhoživotná odovzdanosť k extrémnym ideológiám je súčasťou zlovestnej hry, ktorá je jadrom rádu."* Toto tvrdenie podporuje Per Faxneld, podľa ktorého *„ONA opovrhuje etickým správaním a jeho hlavný ideológ David Myatt aktívne účinkoval v násilných neonacistických a islamistických teroristických skupinách. Motiváciou pre tieto aktivity je prianie zvrhnúť starý poriadok vecí. […] Jeho článok obhajujúci samovražedné útoky bol zverejnený na webstránke Hamasu a Myatt bol taktiež pozvaný rečniť do extrémistických mešít. Čo je ohromúcejšie ako (jeho premena od neonacistu k moslimovi) je, že jeho nacizmus ako aj islamizmus sú len púhe nástroje pre temné ezoterické plány rádu."*

David Myatt odmieta obvinenia ohľadne jeho spojenia so satanizmom, Rádom deviatich uhlov a pseudonymom Anton Long a opakovane vyzýva kohokoľvek, aby poskytol dôkazy podporujúce tieto obvinenia.

Presvedčenia
------------

Rád postuluje satanizmus ako náročné individuálne dosiahnutie majstrovstva a nietzscheovského sebaprekonávania s dôrazom na zdatnosť, vytrvalosť a osobný rast nadobudnutý praktickými nebezpečnými činmi. K rituálom, ktoré sú často spojené s pokrokom v iniciačnom systéme, patrí strávenie troch mesiacov v prírode bez ľudského kontaktu a predpoklad náročných zamestnaní s cieľom rozvíjať osobnosť a vodcovstvo.

Preto *"cieľom satanizmu Rádu deviatich uhlov je vytvoriť nového človeka skrz priamu skúsenosť, prax a seba-rozvoj. Systému rádu je vysoko individualizovaný a založený na zasvätencových vlastných praktických a reálnych činoch a nie iba na jednoduchých ceremoniálnych rituáloch."* Z toho dôvodu rád tvrdí, že skutočný satanizmus vyžaduje osobnú participáciu na zakázanom a ilegálnom, ak sa má nadviazať kontakt so sférami akauzálneho, ktoré sú temnými silami kozmu.

Okrem toho, *"jedna z vecí, ktorá odlišuje Rád deviatich uhlov od ostatných existujúcich skupín cesty ľavej ruky je koncept eónov, čo prirodzene vedie k dlhodobým cieľom (3 – 500 rokov), ktoré idú za činy a dĺžku života jedného človeka."* Preto rád tvrdí, že jej temné kmene sú dôležitou súčasťou eónickej stratégie vytvoriť nový, kmeňový a temný spôsob života.

Ďalším rozdielom, podľa Goodrick-Clarka, je že *"v porovnaní s eklektickou povahou amerického satanizmu, veľa myšlienok a rituálov Rádu deviatich uhlov pripomína domorodú tradíciu wiccy a paganizmu. Časté odkazy na "wyrd", čo je anglosaský termín pre osud, poukazujú na domorodú predkresťanskú tradíciu, zatiaľ čo ceremónie sa pridržiavajú rytmu ročných období, vychádzajúcim hviezdam a iných astronomických udalostí."*

V rámci iniciačného systému rádu *"tajné role hrajú dôležitú úlohu […] Podujať sa na tajnú rolu znamená získať reálnu životnú skúsenosť pracovaním v utajení po dobu šiestich až osemnástich mesiacov, čo zasvätenca vyzýva prežívať niečo úplne iné ako normálny život za cieľom šírenia temnej dialektiky a taktiež s cieľom umocniť skúsenosti zasvätenca."* Preto, *"skrze prax tajných rolí rád zastáva neustále prekračovanie zavedených noriem, rolí a komfortných zón v rozvoji zasvätenca […] Táto extrémna aplikácia myšlienok ďalej znásobuje viacznačnosť satanistických a ľavorukých praktík antinomianizmu, činiac tak takmer nemožné prezrieť úrovne podvratnej činnosti, hry a dichotómie inherentných v temnej dialektike."*

Okrem tajných rolí a okultného výcviku je od zasvätenca taktiež očakávané naučiť sa hrať tzv. hviezdnu hru, čo je trojdimenzionálny systém okultných korešpondencií používaný ako forma eónickej mágie.

Rád deviatich uhlov podporuje ľudskú obeť, ktorá neslúži len účelu sociálneho darwinizmu, ale taktiež súvisí s nástupom nového eónu: *"Zmena, ktorá je nevyhnutná, znamená že musí dôjsť k vybíjaniu, ktoré odstráni bezcenných a tých, ktorí sú škodliví pre ďalšiu evolúciu."* Materializácia akauzálnych energií má za cieľ vytvoriť nový eón, ktorého energie potom vytvoria novú, vyššiu civilizáciu z odpútanej energie. Rád však *"zavrhuje zvieraciu obeť, tvrdiac že je oveľa lepšie obetovať vhodných "prízemšťanov", keďže ľudského odpadu je prebytok."*

Pravdepodobne pre silný radikalizmus, medzi rádom a hlavným satanistických prúdom (napríklad Cirkev Satanova) existuje otvorené nepriateľstvo. Rád verejne popiera akékoľvek spojenie s Cirkvou Satanovou tvrdiac, že Satanistická biblia je len umiernená filozofia.

Chrám Seta verejne odsúdil Rád deviatich uhlov v skorých 80. rokoch pre ich propagáciu ľudskej obete.

Podľa Senholta, v súčasnych rokoch *"aktivity inšpirované rádom, vedeným hlavnou postavou Davidom Myattom, vstúpili na scénu veľkej politiky a svetovej vojny proti terorizmu vďaka viacerým zmareným teroristickým pokusom v Európe, kde môže byť preukázané napojenie na Myattove spisy."*

Referencie
----------

1. 1 2  Per Faxneld: *Post-Satanism, Left Hand Paths, and Beyond* in Per Faxneld & Jesper Petersen (eds) *The Devil's Party: Satanism in Modernity*, Oxford University Press (2012), p.207. ISBN 9780199779246
2. 1 2 3 4  Ryan, Nick. *Into a World of Hate*. Routledge, 1994, p. 53.
3. ↑  Lewis, James R. *Satanism Today: An Encyclopedia of Religion, Folklore, and Popular Culture*. Abc-Clio Inc. 2001.
4. ↑  Goodrick-Clarke, Nicholas. *Black Sun: Aryan cults, esoteric Nazism, and the politics of identity*, NYU Press, 2002, pp. 215 – 216.
5. ↑  Ankarloo, Bengt and Clark, Stuart. *The Twentieth Century*, U. Penn. Press, 1999, p. 113.
6. ↑  Frequently Asked Questions About The Order of Nine Angles
7. 1 2 3 4  Senholt, Jacob C: *Political Esotericism & the convergence of Radical Islam, Satanism and National Socialism in the Order of the Nine Angles*. Norwegian University of Science and Technology, Conference: Satanism in the Modern World, November 2009. [nefunkčný odkaz]
8. 1 2   *Angular Momentum: From Traditional to Progressive Satanism in the Order of Nine Angles* [online]. [Cit. 2013-12-05]. Dostupné online. Archivované 2012-09-04 z originálu.
9. ↑  Documents of The Inner ONA
10. ↑  Goodrick-Clarke, Nicholas. *Black Sun: Aryan cults, esoteric Nazism, and the politics of identity*, NYU Press, 2002, pp. 215 – 220.
11. 1 2 3 4  Senholt, Jacob. *Secret Identities in The Sinister Tradition*, in Per Faxneld and Jesper Petersen (eds), *The Devil's Party: Satanism in Modernity*. Oxford University Press, 2012. ISBN 9780199779246
12. ↑  Goodrick-Clarke, Nicholas. *Hitler's Priestess: Savitri Devi, the Hindu-Aryan Myth and Neo-Nazism*, NYU Press, 2000, p.215
13. ↑  Goodrick-Clarke, Nicholas. *Black Sun*, NYU Press, 2002, p. 217.
14. ↑   *David Myatt - A Matter of Honour* [online]. [Cit. 2012-10-10]. Dostupné online.
15. ↑  *The National-Socialist* (March 1998, Thormynd Press, York, England).
16. ↑   *The Ethos of Extremism* [online]. [Cit. 2012-03-28]. Dostupné online.
17. 1 2 3 4  Goodrick-Clarke, Nicholas. *Black Sun*, NYU Press, 2002, p. 218.
18. ↑  Per Faxneld and Jesper Petersen, *At the Devil's Crossroads* in *The Devil's Party: Satanism in Modernity*. Oxford University Press, 2012, p.15. ISBN 9780199779246
19. ↑  Senholt, Jacob. *Secret Identities in The Sinister Tradition: Political Esotericism and the Convergence of Radical Islam, Satanism and National Socialism in the Order of Nine Angles*, in Per Faxneld & Jesper Petersen (eds): *The Devil's Party: Satanism in Modernity*, Oxford University Press (2012), p.260. ISBN 9780199779246
20. ↑  James R. Lewis & Jasper Aagaard Petersen: *The Encyclopedic Sourcebook of Satanism*, Prometheus Books, 2008. p.625. ISBN 9781591023906
21. 1 2  Ryan, Nick. *Into a World of Hate*. Routledge, 1994, p. 54.
22. ↑   "The Dark Imperium", essay by John J. Reilly.
23. ↑  Perlmutter, Dawn. "Skandalon 2001: The Religious Practices of Modern Satanists and Terrorists", in Anthropoetics Volume VII, number 2
24. ↑  Long, Anton. "Darkness Is My Friend: The Meaning of the Sinister Way", 1996.
25. ↑  Lewis, James R. *Satanism Today: An Encyclopedia of Religion, Folklore, and Popular Culture*, Abc-Clio Inc. 2001, p. 197.
26. ↑   *Praxis and Theory of the Order of Nine Angles* [online]. [Cit. 2013-07-26]. Dostupné online. Archivované 2013-08-18 z originálu.
27. ↑  Susej, Tsirk. *The Demonic Bible*, Lulu Press, 2006, pp. 35 – 36.
28. ↑   *Satanic Letters 1* [online]. [Cit. 2006-05-03]. Dostupné online. Archivované 2006-05-03 z originálu.

Externé odkazy
--------------

* Autorizovaný blog Rádu deviatich uhlov Archivované 2013-12-06 na Wayback Machine
* Manuskripty rádu v slovenčine

Zdroj
-----

*Tento článok je čiastočný alebo úplný preklad článku Order of Nine Angles na anglickej Wikipédii.*